HASSAN
పాక్‌ జాతీయ జట్టుకు ఆడాలన్నదే కల
ఇస్లామాబాద్‌: పాకిస్థాన్‌లో ఇటీవల చా§్‌ువాలా సోషల్‌ మీడియా ద్వారా ప్రచారం పొంది ఇప్పుడు ఏకంగా మోడల్‌ అయిపోయాడు.ఇప్పుడు ఒ పరాటా మేకర్‌ పాకిస్థాన్‌ క్రికెట్‌లో సంచలనంగా మారుతున్నాడు.తన టార్గెట్‌ పాక్‌ జాతీయ జట్టు కు ఆడటమేనంటున్నాడు.వివరాల్లోకి వెళితే బలూ చిస్థాన్‌కు చెందిన హసన్‌ఖాన్‌ అనే యువకుడు స్థానిక రెస్టారెంట్లో పరాటా మేకర్‌గా పనిచేస్తూ క్రికెట్‌ ఆడుతున్నాడు. హోటల్‌లో వచ్చే డబ్బుల తోనే క్రికెట్‌ కిట్‌కొని ప్రాక్టీస్‌ చేసేవాడు. జిల్లా స్థాయిలో లెఫ్ట్‌ హ్యాండెడ్‌ బ్యాట్స్‌మెన్‌గా అతని ప్రతిభ గురించి తెలుసుకున్న క్రికెట్‌ పెద్దలు క్వెట్టా డొమెస్టిక్‌ గ్రేడ్‌-2 మ్యాచ్‌లో అవ కాశం కల్పిం చారు. అక్కడ చక్కటి ప్రదర్శన కనబర్చడంతో క్వెట్టా గ్లాడియేటర్స్‌ జట్టుకు ఎంపికై పాకిస్థాన్‌ సూపర్‌లీగ్‌(పిఎస్‌ఎల్‌)లో ఆడాడు. ఇటీ వల పాకి స్థాన్‌ క్రికెట్‌ బోర్డు అతనికి బంపర్‌ ఆఫర్‌ ఇచ్చింది.అదేంటంటే జాతీయ క్రికెట్‌ అకాడమీ జట్టుకు అతడ్ని ఎంపిక చేసింది. జనవరి 14 నుంచి పాక్‌ నేషనల్‌ క్రికెట్‌ అకాడమీ (ఎన్‌సిఎ), మలేసియా జట్ల మధ్య లాహోర్‌లో టి20 మ్యాచ్‌ లు జరుగనున్నాయి. ఈ సిరీస్‌లో గానీ హసన్‌ ఖాన్‌ మెరిస్తే గనుక, నేరుగా జాతీయ జట్టులో చోటు దక్కించుకోవడం ఖాయంగా కనిపి స్తుంది. ఎస్‌సిఎ జట్టులోకి ఎంపిక చేసినందుకు క్రికెట్‌ బోర్డుకు ధన్యవాదాలు. ఈ అవకాశం ఇంత తొంద రగా వస్తుందనుకోలేదు. అంతా అల్లా దయ. ఎప్పటికైనా జాతీయ జట్టులో ఆడాలన్నదే నా కల అని క్రికెటర్‌గా ఎదుగుతున్న ఈ పరాటా మేకర్‌ హసన్‌ ఖాన్‌ వివరించాడు.